text: Verið góð við hvør annan, og lúgvið minni
  There is a time, there is a place
text: #000001
text: David Beckham og tað lítla valdið
text: #000004
text: Eg sat og hugdi at Jonathan Ross Show í gjárkvøldið, David Beckham var gestur. Dámligur fýrur virkar altíð siðiligur og fittur. Hann fortaldi um eina hending, ið hann hevði uppliva, tá hann fór við 9 ára gamla soninum til ein fótbóltsdyst, sum hesin skuldi spæla. Teir stóðu so og hugdu at nøkrum seks ára gomlum sum spældu áðrenn, tá ein av smápiltunum ger eitt brotsspark, og dómarin gevur honum reytt kort. Beckham helt hetta vera for klikka, og segði við dómaran, at man ikki kann geva ein seks ára gomlum dreingi reytt kort. Men dómarin segði at tað kann man gott, og Beckham svaraði, at tað kann man altso ikki. Tað dámdi dómaranum ikki, og hann gav so eisini Beckham reytt kort, so hann mátti av vøllinum og út um portrið at standa til dysturin var av.
text: #000006
text: Kanska ein fitt søga, men eisini ein søga um tað lítla valdið. Hetta tá summi fólk fáa eitt sindur av valdið, so ganga tey so høgt uppí tað, at tey enda við at misbrúka valdið. Í hesum førinum ein smápilta dómari, men vit uppliva tað so ofta, og mátti fegnast um, at Beckham talaði at, og enn betur, at hann fortaldi hesa søguna fyri Jonathan Ross, og á hendan hátt var við til at vísa á láturligheitina í tílíkum atburði. At fólk misnýta sítt vald, tí tey kunnu hetta er galdandi bæði í samband við lítið vald og stórt vald.
text: #000007